CELEX: 62013CA0069
Language: fi
Date: 2014-02-13 00:00:00
Title: Asia C-69/13: Unionin tuomioistuimen tuomio (toinen jaosto) 13.2.2014 (Tribunale civile di Roman (Italia) esittämä ennakkoratkaisupyyntö) — Mediaset SpA v. Ministero dello Sviluppo Economico (Ennakkoratkaisupyyntö — Valtiontuet — Tuki digisovittimien ostamiseen tai vuokraukseen — Komission päätös, jossa tukijärjestelmä todetaan sääntöjenvastaiseksi ja sisämarkkinoille soveltumattomaksi — Takaisin periminen — Takaisin perittävän määrän laskeminen — Kansallisen tuomioistuimen tehtävä — Kantojen, jotka komissio on ilmaissut päätöksensä täytäntöönpanon yhteydessä, ottaminen huomioon kansallisessa tuomioistuimessa — Vilpittömän yhteistyön periaate)

29.3.2014   
            
            
               FI
            
            
               Euroopan unionin virallinen lehti
            
            
               C 93/17
            
         Unionin tuomioistuimen tuomio (toinen jaosto) 13.2.2014 (Tribunale civile di Roman (Italia) esittämä ennakkoratkaisupyyntö) — Mediaset SpA v. Ministero dello Sviluppo Economico
   (Asia C-69/13) (1)
   
   (Ennakkoratkaisupyyntö - Valtiontuet - Tuki digisovittimien ostamiseen tai vuokraukseen - Komission päätös, jossa tukijärjestelmä todetaan sääntöjenvastaiseksi ja sisämarkkinoille soveltumattomaksi - Takaisin periminen - Takaisin perittävän määrän laskeminen - Kansallisen tuomioistuimen tehtävä - Kantojen, jotka komissio on ilmaissut päätöksensä täytäntöönpanon yhteydessä, ottaminen huomioon kansallisessa tuomioistuimessa - Vilpittömän yhteistyön periaate)
   2014/C 93/27
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale civile di Roma
   
      Pääasian asianosaiset
   
   
      Kantaja: Mediaset SpA
   
      Vastaaja: Ministero dello Sviluppo Economico
   
      Oikeudenkäynnin kohde
   
   Ennakkoratkaisupyyntö — Tribunale civile di Roma — Sääntöjenvastaisten valtiontukien takaisin periminen — Takaisin perittävän määrän laskeminen — Komission päätös, jossa vahvistetaan perusteet tämän määrän määrittämiseksi — Unionin tuomioistuimen tuomio, jonka mukaan kansallisella tuomioistuimella on toimivalta arvioida komission vahvistamien perusteiden asianmukaisuutta — Kansallisen tuomioistuimen harkintavallan ulottuvuus
   
      Tuomiolauselma
   
   
               1)
            
            
               Kun kansallinen tuomioistuin varmistaa Euroopan komission sellaisen päätöksen täytäntöönpanon, jossa todetaan tukijärjestelmä sääntöjenvastaiseksi ja sisämarkkinoille soveltumattomaksi ja määrätään kyseiset tuet perittäviksi takaisin mutta jossa ei yksilöidä näiden tukien kutakin saajaa eikä määritetä tarkkoja palautettavia määriä, sen on noudatettava kyseistä päätöstä, mutta sen ei sitä vastoin ole noudatettava kantoja, jotka komissio on ilmaissut mainitun päätöksen täytäntöönpanon yhteydessä. Kansallisen tuomioistuimen on kuitenkin SEU 4 artiklan 3 kohdassa määrätyn vilpittömän yhteistyön periaatteen perusteella otettava komission kannanotot arviointiseikkana huomioon käsiteltävänään olevassa asiassa.
            
         
               2)
            
            
               Kun Euroopan komissio ei ole päätöksessään, jossa tukijärjestelmä todetaan sääntöjenvastaiseksi ja sisämarkkinoille soveltumattomaksi, yksilöinyt kyseisten tukien kutakin saajaa eikä määrittänyt tarkkoja palautettavia määriä, kansallinen tuomioistuin voi määrittäessään takaisin perittävien tukien tarkkoja määriä katsoa asettamatta Euroopan komission päätöksen pätevyyttä ja kyseisten tukien palauttamisvelvollisuutta kyseenalaisiksi, että palautettavan tuen määrä on nolla, kun tämä ilmenee kaikkien sen tietoon saatettujen asian kannalta merkityksellisten tietojen perusteella tehdyistä laskelmista.
            
         
      (1)  EUVL C 147, 25.5.2013.